«ELLES, muyeres na lliteratura asturiana» remata güei en TPA col capítulu dedicáu a les escritores actuales
#000005
Nestes décades, y non ensin dificultaes, entamen a apaecer una montonera de muyeres autores d’obra n’asturianu y gallego-asturianu que-y dan la vuelta a la situación de la lliteratura asturiana y que mos dan el mayor númberu y la mayor calidá de muyeres escritores n’asturianu de tolos tiempos.
#000006
Con una visión enfocada al futuru, na voz de los espertos y de les propies protagonistes, el capítulu fai un analís d’esti fenómenu y de les sos consecuencies, sintiendo la voz d’autores de xeneraciones tan estremaes como Sabel de Fausta o Laura Marcos, pasando per Lourdes Álvarez o Berta Piñán, ente munches otres.
#000007
El programa-documental, realizáu por Cuatro Gotes Producciones, ta presentáu pola periodista Sonia Avellanada, con guión y dirección del periodista y Doctor n’Humanidaes Inaciu Galán, cunta col asesoramientu de les escritores y estudioses de la lliteratura asturiana Marta Mori, profesora de la Universidá d’Uviéu, Esther Prieto, editora, y María Esther García, presidenta de l’Asociación d’Escritores d’Asturies.
#000008
La serie dixébrase en trés capítulos plantegaos n’orde cronolóxicu y caún d’ellos arranca cola presentadora nos llugares onde vivieron les autores, n’espacios rellacionaos con elles, introduciendo la cuestión como si d’una investigación se tratara y como un viaxe alredor d’Asturies.
#000009
Más de mediu centenar d’investigadores y escritores participen col so testimoniu nesti documental, cuntando les característiques de cada autora, la novedá y la importancia de la so obra.
#000010
La Biblioteca d’Asturies estrena’l ciclu Palabra viva dientro de la so programación d’actividaes p’adultos
#000012
Sonia Uría gana’l concursu lliterariu ‘Ensin muyeres, nun hai idiomes’ cola obra ‘Llingua, respetu y remangu
#000013
La Biblioteca d’Asturies estrena’l ciclu Palabra viva dientro de la so...
#000015